Vermiste Tukkies-student dood gevindRonald Patrick Uys Ronald Patrick Uys, ŉ 27-jarige student aan die Universiteit van Pretoria (Tukkies), is Woensdagmiddag dood aangetref nadat hy ŉ week terug vermis geraak het. Kapt. Kym Cloete, woordvoerder van die polisie, het Woensdagaand aan Maroela Media bevestig dat Uys se liggaam Woensdagmiddag naby ŉ rivier in Sunninghill, Johannesburg gevind is. “Geen vuilspel word tans vermoed nie. Ons het ŉ geregtelike doodsondersoek geopen om die oorsaak van sy dood te bepaal.” Lynden Uys, Ronald se stiefma, het vroeër aan Maroela Media gesê dat hulle Ronald omstreeks 12:30 verlede Woensdag die laaste keer gesien het toe hy hulle op hul plaas Doornrandjie naby Hartbeespoortdam besoek het. Volgens Lynden het Ronald se huismaats in Paulshof hulle Vrydag geskakel en gesê Ronald het sedert Woensdag nie daar opgedaag nie. Hulle het gesê dis ongewoon en dat hulle bekommerd is oor hom. Die Uys-egpaar het dadelik ŉ vermistepersoon-saak by die Sandton-polisiestasie aanhanging gemaak. Lees ook: Tukkies-honneursgraadstudent vermis